8. Forslag til Lokalplan nr. 436 Daginstitution ved [adresse] i [adresse] (Åben)
Tidl. politisk behandling PL-U, 06.06.24, pkt. 1
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til ”Forslag til lokalplan nr. 436 Daginstitution 
ved [adresse] i [adresse]” og ”Forslag til tillæg nr. 21 til Kommuneplan 2021-32” med 
henblik på, at sagen efterfølgende fremlægges i offentlig høring. 
Lokalplanforslaget tager udgangspunkt i [adresse] ønske om at etablere en ny centralt 
beliggende børnehave og vuggestue i tilknytning til det eksisterende skole- og institutionsområde inden for 
den grønne kile i [adresse].
Lokalplanområdet ligger ved [adresse] i [adresse]. Området omfatter en eksisterende præstebolig på 
[adresse] og et mindre areal beliggende inden for idrætsområdet ved Præstemarkskolen. I alt et areal 
på ca. 8.200 m².
Størstedelen af lokalplanområdet er omfattet af kommuneplanramme 5.OF.2, der udlægger området til 
offentlige formål herunder til institutioner, sognegård og anden offentlig service. En mindre del er omfattet 
af kommuneplanramme 5.OF.1, der udlægger området til offentlige formål herunder til skole, svømmehal 
og tilhørende idrætsanlæg. Lokalplanen er således ikke i overensstemmelse med kommuneplanramme 
5.OF.1. Der skal derfor laves et tillæg til kommuneplanen, der ændrer afgrænsningen mellem 
kommuneplanramme 5.OF.1 og 5.OF.2, så kommuneplanramme 5.OF.2 også omfatter området ved 
idrætspladsen ved Præstemarkskolen. 
Formålet med lokalplanen er at muliggøre etablering af en daginstitution med plads til cirka 130 børn. 
Lokalplanen giver mulighed for etablering af en daginstitution på op til 1400 m² inklusiv overdækninger med 
tilhørende udeareal og parkering. Derudover må der opføres op til 300 m² sekundær bebyggelse i form af 
udhuse, madpakkehytter, bålhytter og lignende.  
VURDERING
Den påtænkte lokalplan tager udgangspunkt i, at der med et stigende børnetal i [adresse] samt vanskeligheder 
med at rekruttere et tilstrækkeligt antal dagplejere, er behov for etablering af nye vuggestue- og 
børnehavepladser. 
Det vurderes at placeringen af en ny børneinstitution på præsteboliggrunden vil skabe god sammenhæng 
til de eksisterende skole- og fritidsaktiviteter og stiforbindelserne mellem centerområdet og den grønne kile. 
Der vil blive skabt mulighed for overlap af aktiviteter og funktioner i samspil med den allerede eksisterende 
børneinstitution på [adresse] 1. Det vurderes desuden, at der gennem bevaring af eksisterende beplant-
ning inden for lokalplanområdet kan skabes et levende og varieret uderum omkring den nye 
børneinstitution. Herudover vurderes det, at der inden for området kan skabes gode og tilstrækkelige 
parkeringsforhold.
[adresse]: EMN-2024-01881
Dok-ID: 3767907
Sagsbehandler: jhne
Byråd
29. oktober 2024  19:00
I ”Lokalplan nr. 339 Sognegård i [adresse]” fra 2012 og i ”Helhedsplan for centerområde i [adresse]” fra 2016 
skitseres en samlet helhedsplan for den centrale del af [adresse]. I helhedsplanskitsen placeres institutioner i 
et grønt bånd, der binder skole og institutioner sammen med [adresse] og Sognegård. Af planen fremgår 
også mulighed for placering af en daginstitution på grunden med præsteboligen. Lokalplanplanforslaget 
vurderes at være i overensstemmelse med helhedsplanskitsen for [adresse].
Etablering af en ny daginstitution i [adresse] vurderes desuden at være i overensstemmelse med 
retningslinjerne i Kommuneplanen 2021-32 for placering af børneinstitutioner, idet den ønskes placeret 
centralt i [adresse] i sammenhæng med eksisterende skole og fritids- og institutionsbebyggelse. 
Der har været en indledende drøftelse med Søften-Foldby Menighedsråd om planerne for etablering af den 
nye daginstitution. Der planlægges yderligere dialog om overtagelse af præsteboligen i forlængelse af 
vedtagelsen af lokalplanen. Endvidere er menighedsrådet inviteret til en dialog om de fremtidige muligheder 
for at udvide den nuværende sognegård i [adresse].
ØKONOMI
I Budget 2024-27 er der afsat et rådighedsbeløb på 15 mio. kr. i 2025 og 10,7 mio. kr. i 2026 til planlægning, 
byggeprogram, projektering samt gennemførelse af byggeriet til en ny integreret daginstitution i [adresse] (A-
308). 
Lokalplanområdet er beliggende i byzone og forbliver ved lokalplanens endelige vedtagelse i byzone.
Da planlægningen igangsættes på kommunens initiativ, er der ikke underskrevet aftale om 
sprøjtemiddelforbud af den nuværende grundejer. 
INDDRAGELSE
Borgerinddragelse og kommunikation om lokalplanforslaget sker efter reglerne i planloven. Det er et 
selvstændigt mål med planloven, at offentligheden i videst muligt omfang inddrages i planlægningsarbejdet.
Lokalplanforslaget skal efter godkendelse offentliggøres ved annoncering på kommunens hjemmeside med 
en indsigelsesfrist, som Teknik og Miljø anbefaler fastlagt til otte uger.
INDSTILLING
Direktøren for Teknik og Miljø indstiller til Byrådet:
1.
At ”Forslag til lokalplan nr. 436 Daginstitution ved [adresse] i [adresse]” og ”Forslag til tillæg nr. 21 til 
Kommuneplan 2021-32” godkendes og fremlægges i offentlig høring i otte uger.
BESLUTNING
Plan- og Landdistriktsudvalget, 3. oktober 2024:
Fraværende: Ingen
Indstilles godkendt med enkelte redaktionelle ændringer.
Borgmestersekretariatet, 17. oktober 2024:
Bilag er opdateret med de redaktionelle ændringer, som blev aftalt på mødet i [adresse] og 
Landdistriktsudvalget 3. oktober 2024. 
Økonomiudvalget, 22. oktober 2024:
Fraværende: Ingen
Indstilles godkendt. 
Byrådet, 29. oktober 2024:
Fraværende: Winni Nielsen, Tonny Holst
Godkendt.
Bilag

Forslag til lokalplan nr. 436 Daginstitution ved [adresse] i [adresse] (3799485)

Forslag til tillæg nr. 21 Daginstitution ved [adresse] i [adresse] (3799493)
